– Згодны з вамі. Праблема ДТЗ з удзелам пешаходаў сёння стаіць вельмі востра. З пачатку года на Лунінеччыне зарэгістравана 3 дарожна-транспартныя здарэнні, і ўсе яны – з удзелам пешаходаў. Менавіта па гэтай прычыне значную частку свайго рабочага часу мы, а таксама іншыя супрацоўнікі РАУС, удзяляем пешаходам, веласіпедыстам, гужавому транспарту. Асабліва, зараз, пакуль светлавы дзень кароткі і рана наступаюць прыцемкі. Толькі за студзень гэтага года больш як 200 пешаходаў у Лунінцы прыцягнулі да адказнасці за парушэнне ПДР – невыкарыстанне флікераў і пераход праезнай часткі ў недазволеных месцах, што і з’яўляецца галоўнай прычынай ДТЗ. Людзям па-ранейшаму трэба прывіваць навыкі нашэння флікераў, таму работу ў гэтым накірунку будзем працягваць.